Statistisk Tiårsoversigt 2010

Tiårsoversigten er Danmarks Statistiks mest populære værk, som i år udkommer i et moderniseret og mere brugervenligt design.Bogen er udformet specielt med henblik på undervisningsbrug og rummer hvert år en ny temaartikel.

Årets tema, Bobler og finanskrise - danske konjunkturudsving 1999-2010, belyser de markante økonomiske udsving, der har påvirket såvel den offentlige økonomi som danskernes privatøkonomi siden årtusindeskiftet.Artiklen fører læserne gennem tiårets konjunkturer og bobler i økonomien. Først pustede it-boblen priserne på it-aktier op, siden voksede boligpriserne og -lånene voldsomt på få år, indtil boblen bristede.

Senest har finanskrisen og den økonomiske krise, der startede i 2008, sat deres spor på tværs af den danske økonomi.Blandt andet faldt bruttonationalproduktet i 2009 i et omfang, der ikke er set siden anden verdenskrig, og arbejdsløsheden begyndte at stige efter at have nået et historisk lavt niveau i 2008.Årets tema, Bobler og finanskrise - danske konjunkturudsving 1999-2010, belyser de markante økonomiske udsving, der har påvirket såvel den offentlige økonomi som danskernes privatøkonomi siden årtusindeskiftet. Artiklen fører læserne gennem tiårets konjunkturer og bobler i økonomien. 

Først pustede it-boblen priserne på it-aktier op, siden voksede boligpriserne og -lånene voldsomt på få år, indtil boblen bristede. Senest har finanskrisen og den økonomiske krise, der startede i 2008, sat deres spor på tværs af den danske økonomi. Blandt andet faldt bruttonationalproduktet i 2009 i et omfang, der ikke er set siden anden verdenskrig, og arbejdsløsheden begyndte at stige efter at have nået et historisk lavt niveau i 2008.
 
Temaartiklen belyser sammenhængen mellem en række centrale økonomiske indikatorer og tiårets bobler og kriser.
 
Læs mere om temaartiklens konklusioner i Nyt fra Danmarks Statistik.
 
Nye tal i Tiårsoversigten
Tiårsoversigten udvikler sig i takt med tiden. Blandt andet er der kommet nye tabeller om flytning og pendling i Øresundsregionen. Tabellerne viser, at danskernes trafik over Øresund er taget gevaldigt til i de ti år, Øresundsbroen har eksisteret.
 
En anden nyhed i Tiårsoversigten er statistik om udenlandske virksomheder i Danmark. Langt flere udenlandske end danske virksomheder har mere end 100 medarbejdere, og de fleste er ejet fra andre EU-lande.
 
Det internationale perspektiv er udvidet - bogens internationale tabeller rummer nu også vækstøkonomierne Brasilien, Rusland, Indien og Kina (BRIK-landene).
 
Tendenser i tiden
Bogens store udvalg af tabeller og figurer tegner tidsbilleder af mange sider af tilværelsen siden årtusindeskiftet. Den viser blandt andet disse kendsgerninger:

Langt flere indgår registrerede partnerskaber. De fleste af parrene har ingen børn, men antallet med børn er mere end firedoblet til 789 fra 2000 til 2010. 
Flere fravælger folkekirken. 80,9 pct. af befolkningen var medlemmer 1. januar 2010 mod 84,3 pct. i 2002. 
Krisen er gået hårdt ud over boligejerne. I 2009 kom 4.355 ejendomme på tvangsauktion, og det er mere end en tredobling i forhold til 2001. 
Videnssamfundet holder os længere på skolebænken. I 2008 var 6.849 i gang med en forskeruddannelse, og det er 50 pct. flere end i 1998. 
Lidt flere fik aborter i 2009 end 1999, men særligt blandt 15-25-årige kvinder er andelen steget. 
Der triller flere gamle biler rundt på vejene. 43 pct. af vores biler har mindst ti år på bagen, hvor det kun gjaldt 37 pct. ved årtusindskiftet. 
Også motorcykler fylder mere i landskabet. 27 ud af 1.000 indbyggere har én, mens kun 13 havde det for ti år siden.

Statistisk Tiårsoversigt 2010 er velegnet til undervisningsbrug, bl.a. i gymnasiet og på de videregående uddannelser. Bogen rummer masser af tabeller og figurer. Den indeholder desuden en oversigt over årtiets økonomisk-politiske begivenheder samt detaljerede ordforklaringer, der kan bruges som et samfundsøkonomisk minileksikon.

Læs også de foregående års temaartikler.
 

Rettelser til Statistisk Tiårsoversigt 2010

Side 57

Side 102

Side 196

På bagsiden af bogen har trykkeriet ved en fejl trykt en tekst om Statistisk Tiårsoversigt 2008. Se den korrekte bagside for 2010

Andre udgivelser i denne serie

Alle
2024
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003
2002
2001
2000
1999
1998
1997
1996
1995
1994
1993
1992
1991
1990
1989
1988
1987
1986
1985
1984
1983
1982
1981
1980
1979
1978
1977
1976
1975
1974
1973
1972
1971
1970
1968
1967
1966
1965
1964

Hent som pdf

Hele publikationen

Kolofon


                            Statistisk Tiårsoversigt

Borgere

ISBN: 978-87-501-1847-3


                            
                            Udgivet: 17. august 2010 kl. 09:30

Antal sider: 218


                            Kontaktinfo:

Sofia Meyling Honoré

                            Telefon: 29 79 08 37